text: Lammiileen biyyoota Awrooppaa hedduu dararaa mootummaan Chaayinaa Muslimoota biyyattii irratti raawwatu balaaffetuun mormii geggeessan
text: #000003
text: Dararaa Chaayinaan muslimoota irratti raawwataa jirtu kana dhaabbileen mirga namoomaa fi miidiyaaleen addunyaa yeroo gara garaatti kan saaxilaa turan yoo tahu, amma ammoo lammiileen biyyoota addunyaa gocha Chaayinaa kana balaaleffatuun magaalota heddu keessatti hiriira mormii geggeessaa jiran.
text: #000005
text: Haaluma kanaan guyyaa hardhaa lammiileen Jarman qonsilaa Chaayinaa magaalaa Dusseldorf keessatti argamu afotti hiriira mormii geggeessanii jiru. Hiriirri kun waldaa muslimoota Jarmaniin kan durfame yoo tahu, dursaan waldaa kanaa Kamaal Ergun yaada kenneen, “Chaayinaa keessatti muslimoonni dirqama amantaa isaanii kanneen akka salaataa fi soomanaa raawwachuu ni dhoorkamu, daa’immanii fi hojjattoonni mootummaa masjiida dhaquus tahee mana isaanitti salaatuun dhoorkaadha, mootummoonni addunyaa dhimmicha hubatanii Chaayinaa irra qoqqobbii cimaa akka kaahan dhiibbaa godhuuf hariira kana yaamne”jechuun Anaadooluu Niiwusitti hime.
text: #000006